**Navodila za vdiralce:**

Posadki na vesoljski ladji bo čez 10 minut zmanjkalo elektrike. Za rešitev problema morajo svojo ladjo obrniti proti Soncu, da bodo lahko z njegovo energijo napolnili baterije.

**Prva uganka:**

Žal v primarnem rezervoarju ni dovolj goriva za premik. Pomagaj posadki, da pretoči gorivo iz sekundarnega v primarni rezervoar in obrne ladjo.

**Vodo iz zgornje plastenke pretoči v spodnjo.** Za reševanje prve uganke imaš na voljo dve prazni plastenki, cev z enosmernim ventilom in vzvod.

**Druga uganka:**

Posadka je ugotovila, da je gostota svetlobnega toka premajhna, da bi sončno energijo uspešno pretvorili v električno. Jim lahko pomagaš rešiti problem?

Za reševanje druge uganke uporabi svetilko. **Ko bo gostota svetlobnega toka svetilke dovolj velika, da jo senzor zazna, se bo sef odprl.**